# data[].attributes.headline
Πληροφορίες για τις πεταλούδες

# data[].attributes.subject
Πληροφορίες για τις πεταλούδες

# data[].attributes.attachment_link.readable_text
Η πεταλούδα είναι έντομο της Τάξης των Λεπιδόπτερων και ανήκει σε μία από τις υπεροικογένειες των Hesperioidea (Εσπερίες) ή των Papilionoidea (όλες οι άλλες πεταλούδες). Οι πεταλούδες ανήκουν στο φύλο των αρθρόποδων και την τάξη των εντόμων. Τα είδη τους υπερβαίνουν τον αριθμό των 100.000 σε όλο τον κόσμο. Έχουν μακριές κεραίες, δύο ζεύγη φτερών καλυμμένα με πολύχρωμα λέπια, διαθέτουν στοματικά μόρια μυζητικού τύπου και οι κεραίες τους ποικίλλουν ανάλογα με το είδος.

Η μεταμόρφωσή τους από την στιγμή της γέννησης, σε μορφή κάμπιας (προνύμφες), είναι τεράστια. Έχουν σκωληκόμορφο σώμα και μασητικό στοματικό τύπο, ενώ συχνά διαθέτουν μεταξοειδείς αδένες και με τα λεπτά στρώματα μεταξιού που παράγουν, δημιουργούν ένα κουκούλι, στο οποίο εισέρχονται και μετατρέπονται σε χρυσαλίδες. Όταν βγαίνουν από το κουκούλι, έχουν πλέον τη μορφή ενήλικης πεταλούδας. Οι πεταλούδες είναι φυτοφάγες και συχνά το μεγαλύτερο τμήμα τους παρουσιάζει περιπτώσεις σεξουαλικού διμορφισμού. Τα Λεπιδόπτερα χωρίζονται σε δύο κατηγορίες: τα ομοιόνευρα, στα οποία οι τέσσερις φτερούγες παρουσιάζουν όμοιες πτυχώσεις και τα ετερόνευρα στα οποία οι πίσω φτερούγες έχουν μειωμένες πτυχώσεις.

Οικογένεια Νυμφαλίδαι

Meadow Argus, κοινό είδος της Αυστραλίας

Geitoneura klugii

Πεταλούδες

Επί του παρόντος οι πεταλούδες ταξινομούνται σε δύο υπεροικογένειες, Εσπεριοΐδαι, γενικώς οι 'εσπερίες' και Παπιλιονίδαι Papilionoidea ή 'αληθινές πεταλούδες'. Πρόκειται για συγγενείς ταξινομητικές μονάδες και έτσι οι πεταλούδες συλλογικά θεωρούνται ότι συνθέτουν έναν αληθή κλάδο. Ορισμένοι σύγχρονοι ταξινομιστές τις τοποθετούν όλες στην υπεροικογένεια Papilionoidea, διακρίνοντας τις Εσπερίες από τις άλλες Πεταλούδες μόνον ως προς το επίπεδο στη συνολική σειρά ταξινόμησης.

Οι πέντε οικογένειες των αληθινών πεταλούδων που συνήθως αναγνωρίζονται στα Papilionoidea είναι:-

Ανάμεσα, βέβαια, στους ερευνητές των λεπιδόπτερων υπάρχουν και εκείνοι που αναζητούν πέρα από τα καθαρά βιολογικά και περιβαλλοντικά δεδομένα τον μυθολογικό συμβολισμό τους, τον αντίκυπο που είχαν στην ανθρώπινη ζωή τα έντομα από τα πανάρχαια χρόνια. Αναζητούν τις αρχετυπικές τους αποτυπώσεις στον μύθο, την τέχνη και τη λαϊκή παράδοση, τον ανθρωπογενή πολιτισμό γενικότερα. Με έναν τρόπο περίεργο και συνάμα καταλυτικό η ακριβής επιστήμη περνά στις επικράτειες της αναλυτικής ψυχολογίας, της μυθολογίας, του αρχετυπικού συμβολισμού και διερευνά τον ιστό αλληλεξάρτησης ανάμεσα στην ανθρώπινη ύπαρξη και το περιβάλλον της. Έως τώρα γνωρίζαμε το φαινόμενο της πεταλούδας στη θεωρία του χάους. Εγκαταλείποντας τις επικράτειες της φυσικής επιστήμης και της βιολογίας, ας δούμε με ποιο τρόπο εξελίχθηκε στο πέρασμά του χρόνου η ανθρώπινη αντίληψη για τις πεταλούδες.

Στην αρχαία Ελλάδα οι πεταλούδες ονομάζονταν "ψυχές", καθώς πιστευόταν ότι είναι οι ψυχές των νεκρών. Οι αρχαίοι Έλληνες ονόμαζαν την πεταλούδα "σκώληκα ή καμπή", ενώ τη χρυσαλλίδα, το επόμενο δηλαδή στάδιο στάδιο μεταμόρφωσης από την κάμπια, " νεκύδαλλο ", που σημαίνει "περίβλημα νεκρού".

Στην ελληνική αλλά και τη ρωμαϊκή μυθολογία η Ψυχή, μια θνητή, απελευθερώθηκε από το θάνατο από τον Δία και η μυθολογική εικονοπλασία την αναπαριστά πολλές φορές με φτερά πεταλούδας. Απελευθερωμένο από τον θάνατο το σώμα της Ψυχής θα μπορούσε να πετάξει ελεύθερα στα ύψη, αναχωρώντας από τα δεσμά της χρυσαλίδας της.

Με την ομορφιά της η Ψυχή ξύπνησε τη ζηλοτυπία της Αφροδίτης, γιατί τον ίδιο τον Έρωτα σαγήνεψε. Ο Ζέφυρος την μετέφερε σε μια ανθισμένη κοιλάδα, για να ζήσει σε ανάκτορο ονειρικό. Κάθε νύχτα συναντούσε εκεί έναν εραστή, που υποτίθεται ότι δεν έπρεπε να δει. Με τις κακόβουλες συμβουλές των αδελφών της ξύπνησε η περιέργειά της και προσπάθησε μ' ένα λυχνάρι να δει ποιος μοιραζόταν το κρεβάτι της. Μια σταγόνα λάδι έπεσε πάνω στον θεό που πέταξε αμέσως μακριά. Έτσι άρχισε η φοβερή θλίψη, από την οποία θα μπορούσε να ξεφύγει η Ψυχή μόνο με την βοήθεια του Έρωτα.

Στο μύθο η Ψυχή συνδέεται με την πεταλούδα και ο μύθος ερμηνεύεται βάσει αυτής της διπλής ιδιότητας. Είναι η ιστορία της ψυχής που αγγίζεται από τη θεία αγάπη, αλλά εξαιτίας των λαθών της πρέπει να υποβληθεί σε ορισμένες δοκιμασίες πριν επιτύχει την μακαριότητα της αθανασίας. Η νυχτοπεταλούδα που προσελκύεται από τη φλόγα, σαν την ψυχή που προσελκύεται από τις θεϊκές αλήθειες, καίει τα φτερά της.

Με την πεταλούδα και τον συμβολισμό της φαίνεται πως ασχολήθηκαν ιδιαίτερα οι αρχαίοι λαοί του Μεξικού. Στο Las Mariposas entre los Antiguos Mexicanos, (Οι πεταλούδες στους αρχαίους Μεξικανούς) του Carlos Beutelspacher καταγράφεται η στενή παρατήρηση της πεταλούδας από τους αρχαίους μεξικανικούς πολιτισμούς των Μιξτέκων των Τσολουλτέκων και των Αζτέκων. Εκεί φαίνεται πώς οι πεταλούδες συμβόλιζαν τη φωτιά, την ψυχή, το θάνατο, τους πολεμιστές τους ταξιδιώτες και τα κολίβρια.

Οι αρχαίοι Μεξικανοί γνώριζαν τους κύκλους ζωής των λεπιδόπτερων και έδιναν ονόματα σε κάθε φάση τους. Στη γλώσσα Νάουατλ η φάση του αυγού ονομάζεται αουαουπαπάλοτλ - ahuauhpapálotl (αμάρανθος) εξαιτίας της ομοιότητάς του με τους σπόρους του φυτού. Οι προνύμφες ονομάζονται οκουίλιν ( ocuilin) και έδωσαν το όνομά τους σε αρκετές γεωγραφικές περιοχές. Στην ενήλικη πεταλούδα έδωσαν και συνεχίζουν ακόμα και σήμερα σε ορισμένες περιοχές να δίνουν το όνομα παπάλοτλ.

Ο Beutelspacher καταγράφει επίσης δύο σημαντικές θεότητες, την Σοτσικέτζαλ (Xochiquétzal) και την Ιτζπαπάλοτλ (Itzpapálotl). Η Σοτσικέτζαλ ήταν η θεά της αγάπης, των λουλουδιών, της βλάστησης και της φωτιάς. Το όνομα της θεάς σημαίνει όμορφο λουλούδι, πιθανή απεικόνιση του είδους papilio multicaudatus, μιας πολύ κοινής πεταλούδας του κεντρικού Μεξικού. Αυτή η θεά προστάτευε τους καλλιτέχνες, τους βιοτέχνες, τους ζωγράφους και τις κοινές γυναίκες. Ενίοτε συνδέεται με το κολίβρι, αν και ο Beutelspacher παρέχει αρκετά επιχειρήματα για την εικονοπλασία της ως θεά-πεταλούδα. Επιχειρώντας εδώ ένα είδος μυθολογικού συγκρητισμού παρατηρούμε πως στον αρχέτυπο συμβολισμό του παγκόσμιου μύθου οι έννοιες φωτιά, τέχνη, άνθος, κοινή γυναίκα παραμένουν τόσο στον ελληνορωμαϊκό όσο και στον αρχαίο μεξικανικό μύθο συνδεδεμένες με την ιδέα της πεταλούδας, διατηρώντας αναμφίβολα και τις σύγχρονες αποτυπώσεις τους σε σύγχρονες κοινωνικές δοξασίες.

Η θεά Ιτζπαπάλοτλ με τη σειρά της ( οψιανός ίτζλι και πεταλούδα παπάλοτλ) συνδέεται με το είδος rothschildia orizaba, μια πεταλούδα του μεταξιού. Αυτή η θεότητα ήταν η μητέρα θεά των Τσιτσιμέκων και υποκατέστησε την Σοτσικέτζαλ, όταν οι Αζτέκοι κυριάρχησαν σε τούτη την εθνική ομάδα. Η Ιτζπαπάλοτλ ήταν δυνατή και άγρια θεά με φτερά πεταλούδας και μεγάλα νύχια σε ετοιμότητα στα χέρια και τα πόδια της. Η θεά απεικονιζόταν επίσης με το βασιλικό όρνεο, ( sarcoramphus papa), ένα είδος πολύ κοινό στο βόρειο Μεξικό κατά τη διάρκεια του πολιτισμού των Τσιτσιμέκων.

Πολλοί άνθρωποι στο Μεξικό θεωρούν ότι κάποιος θα πεθάνει όταν σταματήσει μαύρη πεταλούδα στην πόρτα του. Η μαύρη πεταλούδα ( ascalapha odorata) ονομάζεται Μικπαπάλοτλ, από το μικίζτλι ( miquiztli), που σημαίνει θάνατος.

Οι ρεαλιστικές ή στυλιζαρισμένες απεικονίσεις της πεταλούδας ποικίλουν και διακοσμούν πολυάριθμα θέματα της αρχαίας μεξικανικής τέχνης. Για παράδειγμα πεταλούδες διακοσμούσαν τον εξωτερικό δακτύλιο του ημερολογίου των Αζτέκων και συμβόλιζαν το πυρ των φιδιών. Άλλες αναπαραστάσεις βρέθηκαν στον χρυσό διάκοσμο ανώτερων αξιωματούχων, σε κώδικες και τοιχογραφίες, ακόμα και στην τέχνη της σύνθεσης φτερών ( plumeria).

Εξαιτίας της ομορφιάς τους, της δύναμης της πτήσης και της πλήρους μεταμόρφωσής τους οι πεταλούδες απαντώνται συχνά και στους μύθους των Βορειοαμερικανών Ινδιάνων. Σε ένα από τα πρώιμα ανθρωπολογικά άρθρα του, ο Grinnell αναφέρεται σε μια βασική πεποίθηση των Μπλάκφουτ, ότι τα όνειρα έρχονται στον ύπνο με μια πεταλούδα. Το σύμβολό τους για την πεταλούδα ήταν ένα σχέδιο που έμοιαζε με μαλτέζικο σταυρό με έναν βραχίονα οριζόντιο και το άλλο κάθετο. Το σύμβολο ζωγραφιζόταν σε ένα οίκημα για να δείξει ότι το ύφος και η μέθοδος διαμόρφωσης του οικήματος διδάχθηκαν στον ιδιοκτήτη σε ένα όνειρο. Ήταν επίσης η συνήθεια των γυναικών της φυλής να κεντούν το σύμβολο της πεταλούδας σε ένα μικρό κομμάτι δέρματος ελαφιού και να το δένουν στα μαλλιά του μωρού τους, όταν ήθελαν να το κοιμήσουν. Ταυτόχρονα ψιθύριζαν ένα νανούρισμα, ζητώντας από την πεταλούδα να έλθει και να κοιμήσει το παιδί τους.

Η πεταλούδα ήταν επίσης σημαντική για στους μύθους και τα τελετουργικά των Ινδιάνων Χόπι, ιδιαίτερα στον χορό της πεταλούδας, ενώ ακόμη και μια φυλή των Χόπι, οι Πουέμπλο, ονομαζόταν φυλή της πεταλούδας. Το πνεύμα της πεταλούδας προσωποποιείται επίσης στη μορφή των Κατσίνα. Τα Κατσίνα αντιπροσωπεύουν την πνευματική ουσία όλων των πραγμάτων στον αισθητό κόσμο Αντιπροσωπεύουν το παιχνίδι, τα τρόφιμα, τα πουλιά, τα έντομα ακόμη και τον ίδιο τον θάνατο προσωποποιημένο. Κατά τη διάρκεια ιερών χορών, οι άνδρες που υποδύονται τα Κατσίνα παρουσιάζουν ομοιώματα των κατσίνα τους στις γυναίκες και τα παιδιά. Τα ειδώλια είναι γνωτά ως Πόλι Σιο Χέμις Κατσίνα (Κατσίνα πεταλούδα), Πόλι Τάκα (Άνδρας Πεταλούδα) και Πόλι Μάνα (Κορίτσι πεταλούδα).

Η καθαρή ομορφιά της πεταλούδας ερμηνεύεται σε ένα μύθο των Πάπαγκο. Σύμφωνα με τον μύθο, ο δημιουργός ένιωσε θλίψη για τα παιδιά, όταν συνειδητοποίησε ότι το πεπρωμένο τους ήταν να γεράσουν και να γίνουν αδύναμα πλάσματα. Μάζεψε, λοιπόν, τα όμορφα χρώματα από διάφορες πηγές όπως το φως του ήλιου, τα φύλλα, τα λουλούδια, και ο ουρανός. Έβαλε τα χρώματα σε ένα μαγικό σακκούλι και το παρουσίασε στα παιδιά. Όταν εκείνα το άνοιξαν, οι χρωματισμένες πεταλούδες πέταξαν έξω ελεύθερες, γοητεύοντας τα παιδιά που δεν είχαν δει ποτέ τίποτα τόσο όμορφο. Οι πεταλούδες τραγούδησαν κι έκαναν τα παιδιά ακόμα πιο ευτυχισμένα. Όμως, τα πουλιά παραπονέθηκαν στο δημιουργό γιατί οι πεταλούδες ήταν τόσο όμορφες και μπορούσαν να τραγουδούν όπως τα πουλιά. Για αυτό ο δημιουργός απέσυρε από τις πεταλούδες τη δυνατότητα να τραγουδούν. Από τότε, αν και όμορφες, παραμένουν σιωπηλές.

Ένας ενδιαφέρων συνδυασμός της συμπεριφοράς εντόμων και της ανθρώπινης σεξουαλικότητας βρίσκεται στον θρύλο του τρόπου της πεταλούδας των Ναβάχο. Ένας αμφίφυλος θεός, ο Μπεγκοτσίντι, ήταν αρχηγός του λαού της πεταλούδας και εξυπηρετούσε τις σεξουαλικές ανάγκες και των αρσενικών και των θηλυκών πεταλούδων. Όταν ο Μπεγκοτσίντι αποφάσισε να εγκαταλείψει τη χώρα, οι άνθρωποι πεταλούδες αποφάσισαν να γίνουν αιμομίκτες παρά να παντρευτούν ξένους. Αυτό τους "τρέλανε", κάτι που φαίνεται σήμερα στην τάση τους να ορμούν στις φλόγες. Η εθιμική βάση του μύθου φαίνεται πως ήταν η αυξανόμενη ανησυχία μικρών και απομονωμένων ομάδων με ενδογαμικές τάσεις. Έτσι,ο θρύλος του τρόπου της πεταλούδας είναι για τους Ναβάχο μια ερμηνεία της απαγόρευσης ( Ταμπού) ενάντια στην αιμομιξία.

Γεννημένες από την κάμπια στη χρυσαλίδα, οι πεταλούδες ήταν ένα σύμβολο αναγέννησης, ευτυχίας και χαράς για τους γηγενείς του Μεξικού. Σε έναν μύθο, ο ισχυρός θεός-ερπετό, ο Κετζαλκόατλ (Quetzalcóatl), εισέρχεται στον κόσμο με τη μορφή της χρυσαλίδας, από την οποία προβάλλει με τρόπο οδυνηρό στο πλήρες φως της τελειότητας που συμβολίζεται από την πεταλούδα. Η πεταλούδα-οψιανός, Ιτζπαπάλοτλ, είναι προστάτιδα θεότητα στο ημερολόγιο των Αζτέκων. Εκτός από τα παραπάνω οι Αζτέκοι επίσης πίστευαν ότι οι μακάριοι νεκροί με τη μορφή όμορφων πεταλούδων επισκέπτονταν τους συγγενείς τους, για να τους βεβαιώσουν ότι όλος ήταν καλά. Αυτές οι πεταλούδες πετούσαν γύρω από το σπίτι και γύρω από τις ανθοδέσμες που διακοσμούσαν τις οικίες των ευγενών Αζτέκων. Θεωρείτο αγένεια αν μύριζε κανείς τα λουλούδια από πάνω. Ο επισκέπτης ήταν υποχρεωμένος να τα μυρίσει από πλάγια θέση, γιατί η κορυφή ήταν αφιερωμένη στις ψυχές που έρχονταν και απολάμβαναν τη μυρωδιά, ιδιαίτερα αφιερωμένη στην ύπαρξή τους.

Ο γηγενείς Νοτιοαμερικανοί ενσωμάτωσαν επίσης τα διάφορα λεπιδόπτερα στις μυθολογίες τους. Για τους Γκοατζίρο της Κολομβίας, εάν κάποια ιδιαίτερα μεγάλη, λευκή πεταλούδα βρεθεί σε κάποια κρεβατοκάμαρα δεν πρέπει κανείς να την κακομεταχειριστεί ή να τη διώξει, γιατί είναι το πνεύμα ενός προγόνου που έρχεται να επισκεφτεί την κατοικία. Τον ίδιο μύθο συναντάμε στην Ιαπωνία, με τις ίδιες ακριβώς ιδιότητες. Εάν η πεταλούδα γίνει ενοχλητική, πρέπει να τη διώξει κανείς με μεγάλη προσοχή και φροντίδα, διαφορετικά το πνεύμα θα πάρει εκδίκηση. Ανάμεσα στους Αϊμάρα της Βολιβίας ένας ορισμένος σπάνιος τύπος νυχτοπεταλούδας θεωρείται οιωνός θανάτου.

Είναι πολυάριθμα τα παραδείγματα των λεπιδόπτερων γενικότερα στις μυθολογίες γηγενών λαών σε όλο τον κόσμο. Ο Μίρτσεα Ελιάντε για παράδειγμα αναφέρει ότι στη Μαδαγασκάρη και το Νάγκα Μανιπούρ ορισμένες φυλές διεκδικούν την καταγωγή τους από την πεταλούδα. Σύμφωνα με τους Πίμα της Βόρειας Αμερικής κατά τη στιγμή της έναρξης της δημιουργίας ο δημιουργός Τσιοβοτμάκι πήρε τη μορφή πεταλούδας και πέταξε τριγύρω στον κόσμο, έως ότου βρήκε τόπο κατάλληλο για το ανθρώπινο γένος. Οι Μαορί της Νέας Ζηλανδίας πιστεύουν ότι η ψυχή επιστρέφει στη γη μετά το θάνατο με τη μορφή της πεταλούδας. Στα νησιά του Σολομώντα εκείνος που φεύγει απ' τη ζωή, μπορεί να διαλέξει τι θα γίνει μετά το θάνατο και επιλέγει συχνά μια πεταλούδα. Στον Ισλαμικό Σουφισμό η νυχτοπεταλούδα που αναλώνεται στο φως της φλόγας του κεριού είναι η ψυχή που αναλώνεται στη θεία φλόγα. Η Μαρίγια Γκιμπούτας αναγνωρίζει με τη σειρά της στο σύμβολο της πεταλούδας ένα από τα ιδεογράμματα της πρώιμης νεολιθικής γλώσσας των προωτευρωπαϊκών φύλων και συνδέει το σύμβολο με τις ιδιότητες της μητέρας θεάς.

Οι πρωτοευρωπαϊκοί λαοί γενικά πίστευαν ότι η ανθρώπινη ψυχή έπαιρνε τη μορφή της πεταλούδας και έτσι την αντιμετώπιζαν με μεγάλο σεβασμό, συχνά με φόβο. Οι Βορειοευρωπαϊκοί λαοί είναι γεμάτοι παραδόσεις για το γεγονός ότι τα όνειρα δεν είναι τίποτε άλλο από περιπλανήσεις της ψυχής-πεταλούδας σε άλλους κόσμους. Στη νότια Γερμανία οι παραδόσεις αναφέρουν ότι οι νεκροί ξαναγεννιούνται σαν παιδιά που πετούν τριγύρω με τη μορφή της πεταλούδας. Τούτο συνδέει τις πεταλούδες με την ιδέα της γονιμότητας. Οι Ιρλανδοί με τη σειρά τους θεωρούν ότι οι πεταλούδες είναι οι ψυχές των νεκρών που περιμένουν να περάσουν από το Καθαρτήριο.

Επιστρέφοντας στην αρχαία ελληνική ψυχή ως πεταλούδα, θα επιχειρήσουμε άλλον έναν συγκρητισμό, καθώς ανακαλύπτουμε μια ενδιαφέρουσα σύμπτωση στη μυθολογία των Αζτέκων και των Μάγια. Η Ιτζπαπάλοτλ είναι η θεά οψιανός-πεταλούδα, δηλαδή η ψυχή εγκλωβισμένη μέσα στην πέτρα. Η φαινομενικά αντινομιακή ιδέα είναι ότι η πεταλούδα/ψυχή απελευθερώνεται από το σώμα από τη θυσιαστική λεπίδα του οψιανού και ταυτόχρονα εγκλωβίζεται μέσα του. Η Ιτζπαπάλοτλ είναι το θηλυκό αντίστοιχο του θεού Τεζκατλιπόκα ("τέτζκατ" σημαίνει "εγχειρίδιο οψιανού"). Η πεταλούδα είναι, επίσης, σύμβολο του Σοτσιπίλλι του αρσενικού θεού της βλάστησης και των λουλουδιών, ο οποίος όμως συνδέεται και με το αστραποβόλημα της φλόγας.

Οικογένεια Παπιγιονίδαι Papilionidae- Μαχάονες

Οικογένεια Πιερίδαι Pieridae - Λευκές και Κίτρινες

Οικογένεια Ριοδινίδαι Riodinidae

Οικογένεια Νυμφαλίδαι Nymphalidae

Οικογένεια Λυκαινίδαι Lycaenidae - Οι γαλάζιες

Burland, C., and W. Forman, (1975), The Aztecs - gods and fate in ancient Mexico, Orbis Publishing, London.

Capinera, J., (1993), "Insects in art and religion: the American Southwest", στο American Entolomologist, 39.

Eliade, Mircea, (ed.), (1987), Encyclopedia of Religion, Macmillan: New York

Erdoes, R., and A. Ortiz, (1984), American Indian myths and legends. Pantheon, New York.

Fewkes, J. W., (1910), "The butterfly in Hopi myth and ritual", Am. Anthropol., New Series. 12.

Gagliardi R A. "Lepidopteral Symbolism: Lepidoptera Symbols Relating to Flight" στο Butterfly and Bugs Symbolism. Fourth Issue, November 1997.

Gimbutas, Μ., (1989), The Language of the Goddess. London: Thames and Hudson.

Grinnell, G.B., (1899), "The butterfly and spider among the Blackfeet" στο Am. Anthropol., New Series.

Hadland Davis, F. (1913), Myths and Legends of Japan, G. G. Harrap and Company, London.

Hilborn, R. C., (1994), Chaos and Nonlinear Dynamics, Oxford University Press, Oxford.

Hitchcock, S. W., (1962), "Insects and Indians of the Americas", Bull. Entomol. Soc. Am. 8.

Nicholson, I., (1985), Mexican and Central American mythology, Peter Bedrick Books, New York.

Wright, B., (1877), Hopi Kachinas. Northland Press, Flagstaff, Arizona.

Grinnell, G.B., (1899), "The butterfly and spider among the Blackfeet" στο Am. Anthropol., New Series. 1:194-196.

1. όπως στα ισπανικά στην Νάουατλ το γράμμα h δεν προφέρεται

2. στην Νάουατλ ο τονισμός δεν είναι ποτέ στην τελευταία συλλαβή

3. στην Νάουατλ ο τονισμός είναι πάντα στην προτελευταία συλλαβή

4. στα ισπανικά προφέρεται Pápago, η αυθεντική προφορά της φυλής

5. Οι ιθαγενείς γλώσσες στη Λατινική Αμερική γράφονται με ισπανικά ορθογραφία: Κετζαλκόατλ = Quetzalcóatl

# data[].attributes.attachment_link.title
Πεταλούδα - Βικιπαίδεια

# data[].attributes.attachment_link.description
Η πεταλούδα είναι έντομο της Τάξης των Λεπιδόπτερων και ανήκει σε μία από τις υπεροικογένειες των Hesperioidea (Εσπερίες) ή των Papilionoidea (όλες οι άλλες πεταλούδες). Οι πεταλούδες ανήκουν στο φύλο των αρθρόποδων και την τάξη των εντόμων. Τα είδη τους υπερβαίνουν τον αριθμό των 100.000 σε όλο τον κόσμο.

# data[].attributes.headline
Οι 10 πιο όμορφες πεταλούδες του κόσμου. 

# data[].attributes.subject
Οι 10 πιο όμορφες πεταλούδες του κόσμου. 

# data[].attributes.body
Η κάμπια που έγινε πεταλούδα

# data[].attributes.attachment_link.title
«Η ΚΑΜΠΙΑ που έγινε ΠΕΤΑΛΟΥΔΑ» ΠΑΡΑΜΥΘΙ ΠΑΙΔΙΚΟ - Ο ΠΑΡΑΜΥΘΑΣ - ΠΑΙΔΙΚΗ ΙΣΤΟΡΙΑ - H kampia petalouda

# data[].attributes.headline
Μια πολύ πεινασμένη κάμπια

# data[].attributes.subject
Μια πολύ πεινασμένη κάμπια

# data[].attributes.attachment_link.title
"Μια πολύ πεινασμένη κάμπια" Animation 26ο & 29ο Δ Σ  Αχαρνών

# data[].attributes.headline
Η ζωή της πεταλούδας σε σλάιντ

# data[].attributes.subject
Η ζωή της πεταλούδας σε σλάιντ

# data[].attributes.attachment_link.authors[].name
ΣΟΦΙΑ ΓΚΟΡΟΥ

# data[].attributes.attachment_link.title
ο κύκλος ζωής της πεταλούδας.

# data[].attributes.attachment_link.description
Παρουσίαση με θέμα : Ο κύκλος ζωής της πεταλούδας.

# data[].attributes.body
ζωγράφισε κι εσύ τον κύκλο ζωής της πεταλούδας και γράψε τις λέξεις

# data[].attributes.body
Ζωγράφισε κι εσύ με τη σειρά τον κύκλο ζωής της πεταλούδας

# data[].attributes.body
Μέτρησε τις βούλες και γράψε τον αριθμό

# data[].attributes.headline
Στολίστε με πεταλούδες

# data[].attributes.subject
Στολίστε με πεταλούδες

# data[].attributes.attachment_link.readable_text
Τα υλικά που θα χρειαστείτε είναι τα εξής:

- Χαρτόνια σε διάφορα χρώματα

- Ξυλάκια (για σουβλάκι)

- Κόλλα

- Ψαλίδι

- Πατρόν πεταλούδας

- Χρυσόσκονη

Φτιάξτε ένα πατρόν πεταλούδας και κόψτε πάνω τους τα πολύχρωμα χαρτόνια. Έπειτα κόψτε διάφορα σχεδιάκια, όπως καρδούλες και αστεράκια. Κολλήστε στην άκρη της πεταλούδας το ξυλάκι και μετά κολλήστε πάνω τους τα χρωματιστά σχέδια, ρίξτε σε διάφορα σημεία χρυσόσκονη και οι μαγικές πεταλούδες σας είναι έτοιμες!

# data[].attributes.attachment_link.authors[].name
Διονυσία Ζαπατίνα

# data[].attributes.attachment_link.title
Κατασκευάστε εύκολα πολύχρωμες πεταλούδες και στολίστε το δωμάτιο της

# data[].attributes.attachment_link.description
Τα υλικά που θα χρειαστείτε είναι τα εξής: - Χαρτόνια σε διάφορα χρώματα - Ξυλάκια (για σουβλάκι) - Κόλλα - Ψαλίδι - Πατρόν πεταλούδας - Χρυσόσκονη Φτιάξτε ένα πατρόν πεταλούδας και κόψτε πάνω τους τα πολύχρωμα χαρτόνια. Έπειτα κόψτε διάφορα σχεδιάκια, όπως καρδούλες και αστεράκια.

# data[].attributes.headline
Ιδέες για χειροτεχνίες 

# data[].attributes.subject
Ιδέες για χειροτεχνίες 

# data[].attributes.attachment_link.readable_text
Η άνοιξη έχει μπει για τα καλά, ο καιρός ανοίγει και πλησιάζουν και οι διακοπές του Πάσχα! Οπότε πρέπει να αρχίζετε να προετοιμάζεστε με ιδέες για δημιουργική απασχόληση των παιδιών σας! Και ποια είναι η αγαπημένη δημιουργική απασχόληση των παιδιών; Οι κατασκευές!

Υλικά για τις κατασκευές: Φτιάξτε το κουτί των κατασκευών σας!

Αν δεν έχετε ειδικό κουτί με υλικά κατασκευών, ήρθε η ώρα να αποκτήσετε! Τι χρειάζεστε για αρχή; Χρωματιστά χαρτόνια, μαρκαδόρους, λαδοπαστέλ αλλά και νερομπογιές, κόλλα και ψαλίδι, καθαριστές πίπας... Για να εμπλουτίσετε τα υλικά σας καλό θα είναι να προμηθευτείτε ματάκια (υπάρχουν και χρωματιστά!), διακορευτής σε διάφορα σχήματα (καρδούλες, τριφύλλια, λουλουδάκια, πεταλούδες...), pon pon και ό,τι άλλο φανταστείτε εσείς και το παιδί σας! Και για τους πιο τολμηρούς γονείς, χρωματιστή χρυσόσκονη! (ναι, θα γεμίσει το σπίτι αν τη χρησιμοποιήσετε αλλά τα παιδιά τη λατρεύουν)!...

Η κατεξοχήν ανοιξιάτικη κατασκευή (μετά το λουλούδι): Πεταλούδα!

Ποιο το χαρακτηριστικό της άνοιξης; Τα λουλούδια! Και ποιο... ζωάκι λατρεύει τα λουλούδια; Η πεταλούδα! Βρήκαμε στο Pinterest και σας προτείνουμε 6 διαφορετικές κατασκευές για διάφορες ηλικίες με διαφορετικά επίπεδα δυσκολίας!

Και καλή διασκέδαση!

Νίκη Κοσκινά

# data[].attributes.attachment_link.title
6 εύκολες diy ανοιξιάτικες κατασκευές για τα παιδιά σας!

# data[].attributes.attachment_link.description
Η άνοιξη έχει μπει για τα καλά, ο καιρός ανοίγει και πλησιάζουν και οι διακοπές του Πάσχα! Οπότε πρέπει να αρχίζετε να προετοιμάζεστε με ιδέες για δημιουργική απασχόληση των παιδιών σας! Και ποια είναι η αγαπημένη δημιουργική απασχόληση των παιδιών; Οι κατασκευές!

# data[].attributes.headline
Βάλε τις λέξεις στο τραγουδάκι

# data[].attributes.subject
Βάλε τις λέξεις στο τραγουδάκι

# data[].attributes.headline
Μια ωραία πεταλούδα...

# data[].attributes.subject
Μια ωραία πεταλούδα...

# data[].attributes.body
τραγούδι

# data[].attributes.attachment_link.title
Ζουζούνια - Μια ωραία πεταλούδα

# data[].attributes.headline
Η πεταλούδα στην τέχνη

# data[].attributes.subject
Η πεταλούδα στην τέχνη

# data[].attributes.attachment_link.readable_text
Η πεταλούδα είναι, λέει, έντομο, της τάξης των Λεπιδόπτερων. Ακόμα, λέει, ανήκει στο φύλο των αρθρόποδων και την τάξη των εντόμων. Κι εμάς τι μας νοιάζει; Τα είδη των διαφορετικών πεταλούδων ξεπερνούν τις 100.000 περίπου σε όλο τον κόσμο. Αυτό λίγο μας νοιάζει. Έχουν μακριές κεραίες, δυο ζεύγη φτερών υπερβαίνουν τον αριθμό των 100.000 σε όλο τον κόσμο και ποικίλουν αναλόγως το είδος και δύο ζεύγη φτερών καλυμμένα με πολύχρωμα λέπια. Αυτό μας ενδιαφέρει κάπως. Είναι φυτοφάγες. Αυτό, αν θελήσουμε κάποτε να ταΐσουμε κάποια μας ενδιαφέρει πολύ. Οι Έλληνες της αρχαίας μας χώρας ονόμαζαν τις πεταλούδες "ψυχές" καθώς πίστευαν ότι είναι οι ψυχές των νεκρών (η πεταλούδα ονομαζόταν "σκώληκας ή καμπή") Σε άλλους πολιτισμούς η πεταλούδα λαμβάνει επίσης αρχετυπικούς συμβολισμούς και προεκτάσεις ενώ δε λείπουν και οι ομοιότητες με του Έλληνες (Μάγιας κτλ). Στο elniplex συγκεντρώσαμε τις πιο όμορφες "εμπλοκές" της πεταλούδας στην τέχνη. Ας ξεκινήσουμε το πέταγμα μας κοντά της:

Dosso Dossi- Jupiter Painting Butterflies, Mercury and Virtue, περ. 1522

Ο Ιταλός ζωγράφος Ντόσο Ντόσι τοποθετεί κάπου το 1522-24 σε καμβά το Δία να ζωγραφίζει πεταλούδες ενώ πίσω του ο Ερμής και η Αρετή λογομαχούν. Ο διάσημος πίνακας "Ο Δίας, ο Ερμής και η Αρετή" βρίσκεται στο Μουσείο της Ιστορίας της Τέχνης της Βιέννης. Η ιστορία πίσω από τον πίνακα λέει ότι κάποτε οι θεές της Αρετής και της Τύχης είχαν μια έντονη διαφωνία. Η θεά της Αρετής αποφάσισε τότε να ζητήσει τη βοήθεια του Δία σε αυτή τη διαμάχη. Ο Ερμής όμως της ζήτησε να περιμένει λέγοντας της ότι οι θεοί και ιδιαίτερα ο Δίας είναι απασχολημένοι καθώς ζωγραφίζει πεταλούδες. Πρόκειται για μια αλληγορία πάνω στην τέχνη της ζωγραφικής.

Claude Monet-Butterfly

Martin Johnson Heade- Blue Morpho Butterfly

Ο Αμερικανός ζωγράφος του 19ου αι. Martin J. Heade φημιζόταν για τα..."αλμυρά" του τοπία και τις θαλασσογραφίες του. Μα του άρεσαν πολύ τα φυτά, τα εξωτικά πουλιά και οι πεταλούδες. Τούτη η μπλε πεταλούδα Morpho, αγνώστου ημερομηνίας, παίζει με το φως και τη σκιά της. Όμορφη φύση.

Albert Bierstadt- Butterfly, 1904

Κι αν βάζαμε παλάμες δεξιά κι αριστερά με τα δάχτυλα κλειστά; Κι αν ο δείκτης μας χάραζε με καφετιά νερομπογιά το κορμί της; Μήπως θα προσεγγίζαμε λιγάκι κι εμείς του κυρίου Μπιέρσταντ την πεταλούδα, 110 σχεδόν ετών πια; Όμορφο παχνίδισμα με τα χρώματα και στην κορυφή των φτερών γλυκιές προσμίξεις και χρώματα που στάζουν.

Henry Matisse, Boy with Butterfly Net,1907

Ο διάσημος Γάλλος ζωγράφος του περασμένου αιώνα Ματίς εντυπωσιάστηκε ιδιαίτερα όταν επισκέφθηκε την Ιταλάι κάπου στα 1907 από τα "φρέσκο" του Τζιότο, του Ιταλού ζωγράφου του 14ου αιώνα και της Αναγέννησης. Ο θαυμασμός του αυτός αποτέλεσε το ερέθισμα για τη δημιουργία αυτού του πίνακα, ενός τοπίου γης και ουρανού με μια μεγάλη ανθρώπινη φιγούρα (παιδί) στο προσκήνιο. Αργότερα το παιδί με την απόχη ταυτίστηκε με τον ανιψιό του Λίο και της Γερτρούδης Στάιν.

Gumpaste Butterfly, χειροποίητη τρισδιάστατη πεταλούδα από ζαχαρόπαστα (gumpaste) Αμερικανίδας εικαστικού που εμπνέεται από πίνακες ζωγραφικής. Εδώ εμπνεύστηκε από την Έναστρη Νύχτα του Van Gogh
Δείτε εδώ την έναστρη νύχτα του Van Gogh για να αντιληφθείτε την πηγή έμπνευσης.
Salvador Dali- Untitled (Landscape with Butterflies), 1956

Ο πίνακας του Σαλβαντόρ Νταλί είναι μια θαυμάσια ευκαιρία, μετά τις πεταλούδες, να συζητήσουμε για τις σκιές. Η σκιά των δύο πεταλούδων, η ολόκληρη και η μισή, η σκιά του κορμού. Ψάχνουμε ήλιο και παίζουμε με τις δικές μας σκιές. Μάλλον θα είναι λίγο πιο μεγάλες από εκείνες των πεταλούδων.

Carl Spitzweg, Der Schmetterlingsjäger

Για σκέψου: μέσα σε ένα τοπίο που κυριαρχούν όλοι οι τόνοι του πράσινου, του καφέ αλλά και της ηλιοφώτιστης ώχρας που διαπερνά πανηγυρικά τις φυλλωσιές της πυκνής βλάστησης, δυο πανέμορφες μπλε πεταλούδες οι οποίες έχουν και κιτρινοκόκκινο σχέδιο στα φτερά. Αλήθεια, εμείς μπορούμε να αποτυπώσουμε τα δικά μας σχέδια πάνω στο κυρίαρχο χρώμα των φτερών της πεταλούδας μας; Αξίζει την προσπάθεια.

Karen Margulis-Butterfly Dreams

14ος αι. π.Χ.-Αίγυπτος, Θήβες

Ο εικονιζόμενος άνδρας όρθιος πάνω σε μια βάρκα, κυνηγά πουλιά στον ιερό ποταμό της Αιγύπτου, το Νείλο. Μπροστά από το σώμα και το δεξί πόδι του άνδρα, μπορείτε να παρατηρήσετε πεταλούδες. Βάλτε τα παιδιά να τις εντοπίσουν και εξασκήστε εκτός από την αισθητική σας και την παρατηρητικότητά σας. Προβληματιστείτε στο πόσο παλιά είναι η δημιουργία και πάνω σε ποια υλικά ζωγράφιζαν οι άνθρωποι τότε.

Ιδού οι πεταλούδες της προηγούμενης φωτογραφίας σε εστίαση.

Albert Bierstadt- Yellow Butterfly

Pablo Picasso- The Butterfly

Ο ξακουστός Πάμπλο Πικάσο (1881-1973), δημιουργός κάπου 20.000 έργων τέχνης στα περίπου 67-68 χρόνια που ζωγράφιζε, δημιουργεί εδώ μια μεταξοτυπία με πεταλούδα καμαρωτή. Η πεταλούδα αυτή ήταν ενταγμένη στη γενικότερη προσπάθεια του να δημιουργήσει ζώα από απλές γραμμές ζωγραφικής τοποθετημένες κατά τέτοιον τρόπο ώστε να ασκούν μια διακριτική γοητεία.

Ε, ας το σχεδιάσουμε κι εμείς λοιπόν με τη βοήθεια του παρακάτω σχεδιαγράμματος βήμα βήμα...

Κι όλα αυτά ας τα χαρούμε με αυτή την υπέροχη μουσική του Γιώργου Βαρσαμάκη και τον "Χορό της πεταλούδας" του.

# data[].attributes.attachment_link.authors[].name
Απόστολος Πάππος

# data[].attributes.attachment_link.title
Η πεταλούδα στην τέχνη: ένα πέταγμα κοντά της - Elniplex

# data[].attributes.attachment_link.description
Η πεταλούδα είναι, λέει, έντομο, της τάξης των Λεπιδόπτερων. Ακόμα, λέει, ανήκει στο φύλο των αρθρόποδων και την τάξη των εντόμων. Κι εμάς τι μας νοιάζει; Τα είδη των διαφορετικών πεταλούδων ξεπερνούν τις 100.000 περίπου σε όλο τον κόσμο. Αυτό λίγο μας νοιάζει.